CELEX: 32016D0017
Language: fi
Date: 2016-01-07 00:00:00
Title: Komission täytäntöönpanopäätös (EU) 2016/17, annettu 7 päivänä tammikuuta 2016, luvan antamisesta Yhdistyneelle kuningaskunnalle kieltää alueellaan viljelykasvilajien yleisessä lajikeluettelossa luetellun tietyn hamppulajikkeen kaupan pitäminen neuvoston direktiivin 2002/53/EY nojalla

8.1.2016   
            
            
               FI
            
            
               Euroopan unionin virallinen lehti
            
            
               L 5/7
            
         KOMISSION TÄYTÄNTÖÖNPANOPÄÄTÖS (EU) 2016/17,
   annettu 7 päivänä tammikuuta 2016,
   luvan antamisesta Yhdistyneelle kuningaskunnalle kieltää alueellaan viljelykasvilajien yleisessä lajikeluettelossa luetellun tietyn hamppulajikkeen kaupan pitäminen neuvoston direktiivin 2002/53/EY nojalla
   (Ainoastaan englanninkielinen teksti on todistusvoimainen)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon viljelykasvilajien yleisestä lajikeluettelosta 13 päivänä kesäkuuta 2002 annetun neuvoston direktiivin 2002/53/EY (1) ja erityisesti sen 18 artiklan,
   sekä katsoo seuraavaa:
   
               (1)
            
            
               Komissio julkaisee direktiivin 2002/53/EY mukaisesti Euroopan unionin virallisen lehden C-sarjassa viljelykasvien yleisen lajikeluettelon (2), johon sisältyy tiettyjä hamppulajikkeita.
            
         
               (2)
            
            
               Euroopan parlamentin ja neuvoston asetuksen (EU) N:o 1307/2013 (3) 32 artiklan 6 kohdassa säädetään, että sen estämiseksi, että tukea myönnettäisiin laittomille viljelmille, hampun tuotantoon käytetty ala on tukikelpoista vain, jos käytettyjen lajikkeiden tetrahydrokannabinolipitoisuus on enintään 0,2 prosenttia.
            
         
               (3)
            
            
               Komission täytäntöönpanoasetuksen (EU) N:o 809/2014 (4) 45 artiklan 3 kohdassa säädetään, että jos jonkin tietyn hamppulajikkeen kaikkien näytteiden keskiarvo ylittää asetuksen (EU) N:o 1307/2013 32 artiklan 6 kohdassa säädetyn tetrahydrokannabinolipitoisuuden toisena peräkkäisenä vuotena, kyseisen jäsenvaltion on direktiivin 2002/53/EY 18 artiklan mukaisesti pyydettävä lupaa kieltää kyseisen lajikkeen kaupan pitäminen.
            
         
               (4)
            
            
               Komissio vastaanotti 28 päivänä huhtikuuta 2015 Yhdistyneeltä kuningaskunnalta pyynnön, joka koski lupaa kieltää hamppulajike Finolan kaupan pitäminen, koska sen tetrahydrokannabinolipitoisuus oli ylittänyt sallitun 0,2 prosentin rajan toisena vuonna peräkkäin.
            
         
               (5)
            
            
               Tällä perusteella Yhdistyneen kuningaskunnan pyyntöön olisi suostuttava.
            
         
               (6)
            
            
               Jotta komissio voi tiedottaa asiasta muille jäsenvaltioille ja saattaa ajan tasalle viljelykasvilajien yleisen lajikeluettelon, Yhdistyneen kuningaskunnan olisi ilmoitettava komissiolle päivämäärä, josta alkaen se aikoo soveltaa tällä päätöksellä annettua lupaa.
            
         
               (7)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Yhdistyneelle kuningaskunnalle annetaan lupa kieltää Finola-hamppulajikkeen kaupan pitäminen koko alueellaan tai alueensa osissa direktiivin 2002/53/EY 18 artiklan mukaisesti.
   2 artikla
   Yhdistyneen kuningaskunnan on ilmoitettava komissiolle päivä, josta alkaen se soveltaa 1 artiklassa tarkoitettua lupaa.
   3 artikla
   Tämä päätös on osoitettu Ison-Britannian ja Pohjois-Irlannin yhdistyneelle kuningaskunnalle.
   
      Tehty Brysselissä 7 päivänä tammikuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EYVL L 193, 20.7.2002, s. 1.
   
      (2)  Viimeisin kokonaispainos: EUVL C 450, 16.12.2014, s. 1.
   
      (3)  Euroopan parlamentin ja neuvoston asetus (EU) N:o 1307/2013, annettu 17 päivänä joulukuuta 2013, yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä ja neuvoston asetuksen (EY) N:o 637/2008 ja neuvoston asetuksen (EY) N:o 73/2009 kumoamisesta (EUVL L 347, 20.12.2013, s. 608).
   
      (4)  Komission täytäntöönpanoasetus (EU) N:o 809/2014, annettu 17 päivänä heinäkuuta 2014, Euroopan parlamentin ja neuvoston asetuksen (EU) N:o 1306/2013 soveltamissäännöistä yhdennetyn hallinto- ja valvontajärjestelmän, maaseudun kehittämistoimenpiteiden ja täydentävien ehtojen osalta (EUVL L 227, 31.7.2014, s. 69).